राँची जंक्शन रेलवे स्टेशन
राँची जंक्शन रेलवे स्टेशन (स्टेशन कोड RNC), भारतीय राज्य झारखंड, की राजधानी शहर राँची में स्थित एक रेलवे स्टेशन है। रांची स्टेशन भारतीय रेलवे के दक्षिण पूर्व रेलवे ज़ोन के राँची रेलवे मंडल का मुख्यालय भी है। रांची जंक्शन रेलवे स्टेशन भारत के अधिकांश प्रमुख शहरों से रेलवे नेटवर्क से जुड़ा हुआ है। राँची से दिल्ली, कोलकाता और पटना के लिए नित्य ट्रेनें चलती हैं। शहर एक प्रमुख रेलवे केंद्र है और शहर में चार प्रमुख स्टेशन है: रांची जंक्शन, हटिया स्टेशन, टाटीसिलवे स्टेशन और नामकोम स्टेशन। राँची रेलवे स्टेशन और हटिया रेलवे स्टेशन के बीच की दूरी 7.6 किलो मीटर है |